## Uredba o izmjenama i dopunama Zakona o preuzimanju Zakona o kontroli predmeta od dragocjenih kovina, koji se u Republici Hrvatskoj primjenjuje kao republički zakon

### NN 61/1992 (2.10.1992.), Uredba o izmjenama i dopunama Zakona o preuzimanju Zakona o kontroli predmeta od dragocjenih kovina, koji se u Republici Hrvatskoj primjenjuje kao republički zakon

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine" br. 39/92), Vlada Republike Hrvatske
na sjednici održanoj 2. listopada 1892. godine, donijela je

## UREDBU

### o izmjenama i dopunama Zakona o preuzimanju Zakona o kontroli predmeta od dragocjenih kovina, koji se u Republici Hrvatskoj primjenjuje kao republički zakon

Članak 1.

U Zakonu o preuzimanju Zakona o kontroli predmeta od dragocjenih kovina
koji se u Republici Hrvatskoj primjenjuje kao republički zakon, ("Narodne
novine" br. 53/91) u članku 1. u zagradi iza brojke "20/89"
dodaje se i brojka "9/9" i dodaju se novi članci:

Članak 3a.

U Zakonu o kontroli predmeta od dragocjenih kovina ("Službeni list
SFRJ" br. 59/81, 59/88, 20/89 i 9/90) iza članka 21. dodaje se novi
članak 21a. koji glasi:

"Članak 21a.

Predmeti od zlata, srebra i platine, te od njihovih slitina s drugim
kovinama, koji su propisno žigosani dosadašnjim žigovima stupnjeva finoće,
smiju se otuđivati u svrhu prodaje ili kupnje, ako se prethodno žigošu
dodatnim žigom Republike Hrvatske.

Dok se ne odrede novi žigovi stupnjeva finoće Republike Hrvatske novoizrađeni
predmeti od zlata, srebra i platine, te od njihovih slitina s drugim kovinama
kod ispitivanja stupnjeva finoće uz dosadašnje žigove stupnjeva finoće
moraju se žigosati i dodatnim žigom Republike Hrvatske iz stavka 1. ovog
članka.

Oblik dodatnog žiga Republike Hrvatske iz stavka 1. ovog članka, te
postupak i rok dodatnog žigosanja, propisuje direktor Državnog zavoda za
normizaciju i mjeriteljstvo.

Naknadu za žigosanje dodatnim žigom Republike Hrvatske iz stavka 1.
ovog članka odredit će Vlada Republike Hrvatske, na prijedlog Državnog
zavoda za normizaciju i mjeriteljstvo."

Članak 3b.

Članak 25. mijenja se i glasi:

"Poduzeća i druge pravne osobe koje proizvode ili stavljaju u promet
predmete od plemenitih kovina, a i osobe koje obavljaju privrednu djelatnost
osobnim radom, koje se bave proizvodnjom, popravkom ili preinakom takvih
predmeta, moraju na vidljivom mjestu držati sliku znaka proizvodača. slike
žigova za označavanja stupnja finoće predmeta od plemenitih kovina, te
leće i druga sredstva za kontrolu pomoću kojih se oznake propisane ovim
Zakonom mogu jasno vidjeti i razlikovati.

Poduzeća i druge pravne osobe koje proizvode ili stavljaju u promet
predmete od plemenitih kovina, a i osobe koje obavljaju privrednu djelatnost
osobnim radom, moraju staviti na raspolaganje sredstva za kontrolu zainteresiranim
osobama pri kupnji, popravku ili preinaci predmeta od plemenitih kovina."

Članak 3c.

U članku 27. stavku 1. riječi "i narediti da se predmet podnese
na žigosanje" zamjenjuje se riječima "do pravomoćnosti odluke
nadležnog suda odnosno nadležnog prekršajnog organa".

Clanak 3d.

U članku 31. stavku 1. točka 2) mijenja se i glasi:

"2) ako ne drži na vidljivom mjestu slike žigova za označavanje
stupnja finoće predmeta od plemenitih kovina odnosno sliku znaka proizvođača
ili ne stavi na raspolaganje sredstava za kontrolu žigova (članak 25)."

Članak 3e.

U cijelom tekstu Zakona riječi "Savezno izvršno vijeće", zamjenjuju
se riječima "Vlada Republike Hrvatske", riječi "funkcionar
koji rukovodi saveznom organizacijom nadležnom za mjere i dragocjene kovine"
riječima "Direktor Državnog zavoda za normizaciju i mjeriteljstvo",
rijeđi "Savezna organizacija nadležna za mjere i dragocjene kovine"
riječima "Državni zavod za normizaciju i mjeriteljstvo", riječi
"organ kontrole" riječima "kontrola mjera i plemenitih kovina",
riječi "organizacija udruženog rada, odnosno poduzeće" rijećima
"poduzeća i druge pravne osobe", riječi "službena legitimacija"
riječima "službena iskaznica", riječ "dinar" riječima
"Hrvatski dinar", sve u odgovarajućem rodu, broju i padežu.

Članak 2.

Ova uredba stupa na snagu osmog dana od dana objave u "Narodnim
novinama".

Klasa: 310-07/82-01/01

Ur.broj: 5030104-82-1

Zagreb, 2. listopada 1882.

Predsjednik

**Hrvoje Šarinić, v. r.**

Uredba, NN 61/1992-1639
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)